L-anzjani li jgħixu waħedhom u qrabathom se jkollhom aktar serħan il-moħħ u sigurta’ b’servizz ġdid tat-telecare li fost l-oħrajn jinkludi twissijiet għal x’ħin għandek tieħu l-mediċini. Connie u Alfred Agius (jidhru fir-ritratt) huma minn tal-ewwel li bdew jużaw is-servizz aktar modern u sofistikat tat-telecare plus, li miegħu jistgħu jitqabdu mal-erbgħin tagħmir ieħor, fosthom allarm f’każ ta’ duħħan jew nar u twissijiet f’każ li jaqgħu jew jibqgħu fis-sodda. Is-Segretarju Parlamentari għall-anzjanita attiva, Franco Mercieca qal li dan hu l-għan tas-servizz aktar integrat tat-telecare plus, li joffri aktar sens ta’ sigurta’ lill-anzjani li jagħżlu li jibqgħu jgħixu fi djarhom u fil-komunita’. Bħalissa mad-disat elef anzjan u anzjana qed jużaw is-servizz tat-telecare. Is-servizz il-ġdid qed jingħata bi prezz issusidjat ta’ erba’ ewro fix-xahar.